ສືບຕໍ່ດຳເນີນ ການສ້າງໂຄງປະກອບ ລັດວິສາຫະກິດຄືນໃໝ່ ຕາມແຜນການ
ທ່ານນາຍົກລັດຖະມົນຕີ ຫວຽດນາມ ຫງວຽນເຕີນຢູ້ງ
ຕອນບ່າຍວັນທີ 26/3, ທີ່ສຳນັກງານລັດຖະບານ, ທ່ານນາຍົກລັດຖະມົນຕີ ຫວຽດນາມ ຫງວຽນເຕີນຢູ້ງ ພ້ອມກັບທ່ານຮອງນາຍົກລັດຖະມົນຕີ ຫວູວັນນີງ ເປັນປະທານກອງປະຊຸມຂອງຄະນະຊີ້ນຳການປ່ຽນໃໝ່ ແລະ ພັດທະນາວິສາຫະກິດເພື່ອແນໃສ່ຕີລາຄາສະພາບການສ້າງໂຄງປະກອບລັດວິສາຫະກິດຄືນໃໝ່ໃນໄຕມາດທີ 1 ປີນີ້. ທ່ານນາຍົກລັດຖະມົນຕີ ຫງວຽນເຕີນຢູ້ງ ເນັ້ນໜັກວ່າ: ເວົ້າລວມແລ້ວ, ບັນດາລັດວິສາຫະກິດພາຍຫຼັງການຫັນເປັນຫຸ້ນສ່ວນ ແລະ ຂາດທຶນລ້ວນແຕ່ເພີ່ມຂຶ້ນທັງດ້ານລາຍຮັບຜົນກຳໄລ, ລາຍຮັບຂອງຜູ້ອອກແຮງງານ ແລະ ຍອດຈຳນວນຊັບສົມບັດ, ພ້ອມທັງປະຕິບັດໜ້າທີ່ການເມືອງທີ່ໄດ້ຮັບມອບໝາຍເປັນຢ່າງດີ, ປະກອບສ່ວນປັບປຸງລະບອບເສດຖະກິດການຕະຫຼາດ. ທ່ານນາຍົກລັດຖະມົນຕີ ຮຽກຮ້ອງວ່າ: ປີນີ້ຕ້ອງສ້າງໂຄງປະກອບ 289 ວິສາຫະກິດຕາມແຜນການໃຫ້ສຳເລັດຜົນ, ຮັບປະກັນຖືກຕາມຂໍ້ກຳນົດ, ຕິດພັນກັບການສືບຕໍ່ປ່ຽນໃໝ່ຮູບແບບການຄຸ້ມຄອງ, ຍົກສູງປະສິດທິຜົນການຜະລິດ, ດຳເນີນທຸລະກິດ. ທ່ານນາຍົກລັດຖະມົນຕີ ຫງວຽນເຕີນຢູ້ງ ມອບໃຫ້ຄະນະຊີ້ນຳແຫ່ງການປ່ຽນໃໝ່ ແລະ ພັດທະນາວິສາຫະກິດສືບຕໍ່ຮັບເອົາຄຳເຫັນປະກອບທີ່ກອງປະຊຸມເພື່ອສ້າງແຜນການລະອຽດໃຫ້ແກ່ການຜັນຂະຫຍາຍໜ້າທີ່ແຕ່ນີ້ຮອດທ້າຍປີ, ພ້ອມທັງເປັນເຈົ້າພາບຈັດກອງປະຊຸມກັບບັນດາກະຊວງ, ຂະແໜງການກ່ຽວຂ້ອງເພື່ອມີມາດຕະການແກ້ໄຂບັນດາຂໍ້ຄົງຄ້າງທີ່ເກີດຂຶ້ນໃນວິວັດການສ້າງໂຄງປະກອບລັດວິສະຫະກິດກໍ່ຄືຊັບຊ້ອນບັນດາບໍລິສັດກະສິກຳ, ປ່າໄມ້ຢ່າງທັນການ.
(ແຫຼ່ງຄັດຈາກ VOV)